
谞讝讬专 诇讗 注"讘 - 驻讬专讜砖 砖讟讬讬谞讝诇抓

讜讛讬讛 讗讚诐 讗讞讚 讘讗 讻谞讙讚谉, 讜讗诪专 讗讞讚 诪讛诪讛诇讻讬诐: "讛专讬谞讬 谞讝讬专 砖讝讛 (讗诐 讝讛) 砖讛讜诇讱 诇拽专讗转谞讜 讛讜讗 驻诇讜谞讬", 讜讗讞讚 诪讛诐 讗诪专 "讛专讬谞讬 谞讝讬专 砖讗讬谉 讝讛 (讗诐 讗讬谉 讝讛) 驻诇讜谞讬", 讜讛讬讛 砖诐 砖诇讬砖讬 砖讗诪专 诇讛诐: "讛专讬谞讬 谞讝讬专 砖讗讞讚 (讗诐 讗讞讚) 诪讻诐 诪砖谞讬讻诐 讛讜讗 谞讝讬专" 讜讛讬讛 讗讞讚 砖讗诪专: "讛专讬谞讬 谞讝讬专 砖讗讬谉 (讗诐 讗讬谉) 讗讞讚 诪讻诐 谞讝讬专", 讜讛讬讛 讗讞讚 砖讗诪专: "讛专讬谞讬 谞讝讬专 砖砖谞讬讻诐 谞讝讬专讬诐", 讜讛讬讛 注讜讚 讗讞讚 砖讗诪专 "讛专讬谞讬 谞讝讬专 砖讻讜诇讻诐 鈥� 讻诇 讗诇讛 砖讚讬讘专讜 拽讜讚诐 鈥� 谞讝讬专讬诐". 讘讬转 砖诪讗讬 讗讜诪专讬诐: 讻讜诇诐 谞讝讬专讬诐, 砖讻讬讜谉 砖讻诇 讗讞讚 诪讛诐 讗诪专 "讛专讬谞讬 谞讝讬专" 讞诇 注诇讬讜 谞讚专 谞讝讬专讜转 诇诪专讜转 砖诇讗 讻讬讜讜谉 诇讗诪转.


讜讛讗 讛讻讗 [讜讛专讬 讻讗谉] 讛拽讚砖 讘讟注讜转 诪诪砖 讛讜讗, 砖讛专讬 讘讜讜讚讗讬 讗讞讚讬诐 诪讛诐 讟注讜, 讜讘讻诇 讝讗转 拽转谞讬 [砖谞讛] 诇讚注转 讘讬转 砖诪讗讬: 讻讜诇诐 谞讝讬专讬诐! 讗诪专讬 [讗讜诪专讬诐]: 讘讗诪转 住讘专讬 [住讘讜专讬诐] 讘讬转 砖诪讗讬 砖讛拽讚砖 讘讟注讜转 讛讜讬 [讛专讬讛讜] 讛拽讚砖 讘讚专讱 讻诇诇, 讜讚讘专 讝讛 讗驻砖专 诇诇诪讜讚 诪谉 讛讛诇讻讛 诇注谞讬谉 讛谞讝讬专讬诐, 讗讘诇 讛讻讗 [讻讗谉] 讘诪砖谞讛 砖诇谞讜, 诇注谞讬谉 砖讜专 砖讞讜专 讜诇讘谉 诇讗 讘讝讛 诪讚讜讘专, 讗诇讗 讻驻讬 砖驻讬专砖讜 专讘 驻驻讗.


讗讘讬讬 讗诪专 砖讬砖 诇讛讘讬谉 讗转 讛诪砖谞讛 讘讚专讱 讗讞专转: 诇讗 拽讗 住诇拽讗 讚注转讱 [讬注诇讛 注诇 讚注转讱] 诇讜诪专 砖诪讚讜讘专 讚拽讗讬诐 讘爪驻专讗 [砖注诪讚, 砖拽诐, 讘讘讜拽专] 讜讗诪专 注诇 讚讘专 砖讬讛讬讛 (砖讬爪讗) 讘注转讬讚, 讗诇讗 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 讚拽讗讬诐 讘讟讬讛专讗 [砖注诪讚 讘爪讛专讬诐] 诇讗讞专 砖讻讘专 讬爪讗讜 讛砖讜讜专讬诐 诪谉 讛讘讬转, 讜讗诪专: 砖讜专 砖讞讜专 砖讬爪讗 诪讘讬转讬 专讗砖讜谉 诇讬讛讜讬 [砖讬讛讬讛] 讛拽讚砖, 砖讗讬谞讜 诪讚讘专 注诇 讚讘专 讛注转讬讚 诇拽专讜转, 讗诇讗 注诇 讚讘专 砖讻讘专 讛讬讛. 讜讗诪专讜 诇讬讛 [诇讜]: 砖讜专 诇讘谉 谞驻拽 [讬爪讗] 专讗砖讜谉. 讜讗诪专 诇讛讜谉 [诇讛诐]: 讗讬 讛讜讛 讬讚注谞讗 [讗诐 讛讬讬转讬 讬讜讚注] 砖诇讘谉 谞驻拽 [讬爪讗] 诇讗 讗诪专讬 [讛讬讬转讬 讗讜诪专] 砖讞讜专.  讜谞诪爪讗 砖讛讬讛 讝讛 讗讻谉 讛拽讚砖 讘讟注讜转.


 讜诪拽砖讬诐:  讜诪讬 诪爪讬转 讗诪专转 [讜讛讗诐 讬讻讜诇 讗转讛 诇讜诪专] 砖讘诪讬 讚拽讗讬诐 讘讟讬讛专讗 注住讬拽 [砖注讜诪讚 讘爪讛专讬诐 讗谞讜 注讜住拽讬诐] 讘诪砖谞讛, 砖讛诪拽讚讬砖 诪讚讘专 注诇 诪讗讜专注 砖讻讘专 讛讬讛? 讜讛拽转谞讬 [讜讛专讬 砖谞讬谞讜] 讘讛诪砖讱 讚讬谞讜 砖诇 讝讛 砖讗诪专: "讚讬谞专 砖诇 讝讛讘 砖讬注诇讛 讘讬讚讬 专讗砖讜谉 讛专讬 讛讜讗 讛拽讚砖 ", 讜诪诇砖讜谉 讝讜 讘专讜专 砖讛讜讗 诪讚讘专 注诇 讚讘专 讛注转讬讚 诇讛讬讜转! 讜诪砖讬讘讬诐: 转谞讬 [砖谞讛, 转拽谉] "讚讬谞专 砖诇 讝讛讘 砖注诇讛", 讘诇砖讜谉 注讘专. 讜注讜讚 砖讜讗诇讬诐: 讛专讬 砖谞讬谞讜: "讞讘讬转 砖诇 讬讬谉 砖转注诇讛 讘讬讚讬 专讗砖讜谞讛 讛专讬 讛讬讗 讛拽讚砖 "讘诇砖讜谉 注转讬讚! 讜诪砖讬讘讬诐: 转谞讬 [砖谞讛] "讞讘讬转 砖注诇转讛", 讙诐 讻谉 讘诇砖讜谉 注讘专.


讗 讜讗讙讘 砖讛讜讝讻专讜 讘诪砖谞讛 砖讜专 砖讞讜专 讜诇讘谉, 诪讘讬讗讬诐 诪讛 砖讗诪专 专讘 讞住讚讗: 砖讜专 讗讜讻诪讗 讘讞讬讜专讗 [砖讞讜专 讘讬谉 诇讘谞讬诐] 鈥�/span> 诇拽讬讗 [诇讬拽讜讬, 讞住专讜谉, 讛讜讗] 讻讬 讛砖讜讜专讬诐 讛诇讘谞讬诐 讛诐 讛诪讜讘讞专讬诐, 讞讬讜专讗 讘讗讜讻诪讗 [讻转诐 诇讘谉 讘砖讜专 砖讞讜专] 诇拽讬讗 鈥�/b> [诇讬拽讜讬, 讞住专讜谉, 讛讜讗]. 讜讚谞讬诐 讘讚讘专, 转谞谉 [砖谞讬谞讜 讘诪砖谞转谞讜]: "砖讞讜专 砖讬爪讗 诪讘讬转讬 专讗砖讜谉 讛拽讚砖" 讜讬爪讗 诇讘谉. 拽讗 住诇拽讗 讚注转讬谉 [注讜诇讛 注诇 讚注转谞讜] 讘讛谞讞讛 驻砖讜讟讛 诇讜诪专: 讻讬 [讻讗砖专] 讗讚诐 诪拽讚讬砖 讚讘专 诇讛拽讚砖 鈥� 讘注讬谉 专注讛 讛讜讗 诪拽讚讬砖, 讻诇讜诪专, 讛诪拽讚讬砖 讗讬谞讜 诪转讻讜讜谉 诇转转 讗转 讛诪讜讘讞专 砖讬砖 诇讜, 讗诇讗 讚讜讜拽讗 讗转 讛驻讞讜转 砖讘谞讻住讬讜, 讜讘讻诇 讝讗转 讗诪专讬 [讗讜诪专讬诐] 讘讬转 砖诪讗讬 讻讬 讛讜讬 [讛专讬讛讜] 讛拽讚砖, 砖讛砖讜专 讛诇讘谉 谞注砖讛 讛拽讚砖, 诪砖诪注 砖讗讬谉 讛诇讘谉 诪讜讘讞专, 讜诇讗 讻讚讘专讬 专讘 讞住讚讗!


 讜诪讘专专讬诐 讗转 讛谞讞转 讛讬住讜讚 砖诇 讛拽讜砖讬讛: 讜讗诇讗 诪讗讬 [诪讛] 转讗诪专, 砖讘讬转 砖诪讗讬 住讘讜专讬诐 讻讬 讘注讬谉 讬驻讛 讗讚诐 诪拽讚讬砖 讘讚专讱 讻诇诇, 砖诪转讻讜讜谉 诇转转 讗转 讛诪讜讘讞专 讘谞讻住讬讜? 讜讛诇讗 砖谞讬谞讜 注讜讚 讘诪砖谞讛: "讚讬谞专 砖诇 讝讛讘 砖讬注诇讛 讘讬讚讬 专讗砖讜谉" 讜注诇讛 讻住祝, 讘讬转 砖诪讗讬 讗讜诪专讬诐: 讛拽讚砖. 诪砖诪注 砖讗讬谉 讻讜讜谞转讜 砖诇 诪拽讚讬砖 诇转转 讚讜讜拽讗 讗转 讛诪讜讘讞专, 砖讛专讬 讻住祝 讘讜讜讚讗讬 砖讜讜讛 驻讞讜转 诪讝讛讘!


 讜诪拽砖讬诐 讻谞讙讚 讛谞讞转 讬住讜讚 讝讜: 讜讗诇讗 诪讗讬 [诪讛] 讗转讛 讗讜诪专 鈥� 讘注讬谉 专注讛 诪拽讚讬砖? 讛诇讗 谞讗诪专 讘讛诪砖讱 讛诪砖谞讛 "讞讘讬转 砖诇 讬讬谉 砖转注诇讛 讘讬讚讬 专讗砖讜谉" 讜注诇讛 砖诇 砖诪谉, 讘讬转 砖诪讗讬 讗讜诪专讬诐: 讛拽讚砖. 讜讛讗 [讜讛专讬] 砖诪谉 注讚讬祝 诪讬讬谉 讜诪讚讜注 讬讛讬讛 讝讛 讛拽讚砖! 讜诪砖讬讘讬诐: 讗讬 [讗诐] 诪砖讜诐 讛讗 [讝讛] 诇讗 拽砖讬讗 [讗讬谉 讝讛 拽砖讛], 讘讙诇讬诇讗 [讘讙诇讬诇] 砖谞讜 诪砖谞讛 讝讜, 讚讞诪专讗 [砖讬讬谉] 注讚讬祝 诪诪砖讞讗 [诪砖诪谉] 讘讙诇讬诇, 砖讛讝讬转讬诐 讙讚诇讬诐 砖诐 讛专讘讛, 讜讛砖诪谉 讝讜诇 诪谉 讛讬讬谉. 讜讗诐 讻谉 讗驻砖专 诇驻专砖 讻诇 讛讗诪讜专 讘诪砖谞讛 讻砖讬讟讛 砖讛诪拽讚讬砖 讘注讬谉 专注讛 诪拽讚讬砖.


 讜注诇 讻诇 驻谞讬诐 专讬砖讗 拽砖讬讗 [诪讛转讞诇转 讛诪砖谞讛 拽砖讛] 诇专讘 讞住讚讗 砖诇驻讬 诪讛 砖讗诪专谞讜 砖诪拽讚讬砖 讘注讬谉 专注讛, 谞诪爪讗 砖砖讜专 诇讘谉 驻讞讜转 诪砖讞讜专! 讜诪砖讬讘讬诐: 讗诪专 [讬讻讜诇 讛讬讛 诇讜诪专] 诇讱 专讘 讞住讚讗: 讻讬 讗诪专讬 [讻讗砖专 讗诪专转讬] 砖诇讘谉 诪注讜诇讛 讬讜转专 鈥� 讛专讬 讝讛 讚讜讜拽讗 讘转讜专讗 讚拽专诪谞讗讬 [讘砖讜专 砖诇 讛拽专诪讜谞讗讬诐] 讜讘诪讬谉 讝讛 砖诇 砖讜讜专讬诐 讛诇讘谞讬诐 讛诐 讛诪讜讘讞专讬诐, 讗讘诇 讘砖讗专 诪拽讜诪讜转 砖讜讜专讬诐 砖讞讜专讬诐 讛诐 讛诪讜讘讞专讬诐, 讜讘讝讛 注讜住拽转 讛诪砖谞讛.


讜诪讘讬讗讬诐 诪讛 砖讗诪专 专讘 讞住讚讗 注讜讚 讘注谞讬谉 砖诇 砖讜讜专讬诐: 讗讜讻诪讗 [砖讜专 砖讞讜专] 鈥� 讟讜讘 诇诪砖讻讬讛 [诇注讜专讜], 住讜诪拽讗 [砖讜专 讗讚讜诐] 鈥�/span> 诇讘砖专讬讛 [诇讘砖专讜], 讞讬讜专讗 [砖讜专 诇讘谉] 鈥�/span> 诇专讚讬讗 [诇讞专讬砖讛]. 讜诪拽砖讬诐: 讜讛讗诪专 [讜讛专讬 讗诪专] 专讘 讞住讚讗: 讗讜讻诪讗 讘讞讬讜专讗 诇拽讬讗 [砖讞讜专 讘讬谉 讛诇讘谞讬诐 诇讬拽讜讬, 讞住专讜谉, 讛讜讗], 诪砖诪注 砖讛砖讞讜专 讙专讜注 讘讻诇 讚讘专! 讜诪砖讬讘讬诐: 讬讻讜诇 专讘 讞住讚讗 诇讜诪专: 讻讬 讗诪专讬 讘转讜专讗 讚拽专诪讜谞讗讬 [讻讗砖专 讗诪专转讬 讚讘专 讝讛 讚讜讜拽讗 讘砖讜专 砖诇 拽专诪讜谞讗讬], 讗讘诇 讘讗讞专讬诐 诇讗.


讘 诪砖谞讛 诪讬 砖谞讚专 讘谞讝讬专 (诇讛讬讜转 谞讝讬专) 讜讗讞专 讻讱 讛转讞专讟, 讜诪讗讜转讛 砖注讛 诇讗 谞讛讙 注讜讚 诪谞讛讙 谞讝讬专讜转 讘砖转讬讬转 讬讬谉, 讜讗讞专 讻讱 谞砖讗诇 诇讞讻诐, 砖讘讬拽砖 砖讛讞讻诐 讬转讬专 诇讜 讗转 谞讚专讜, 讜讗住专讜 讛讞讻诐, 砖诇讗 诪爪讗 住讬讘讛 诇讛转讬专 诇讜 讗转 讛谞讚专 鈥� 诪讜谞讛 讗转 讻诇 讬诪讬 谞讝讬专讜转讜 讻驻讬 砖拽讬讘诇 注诇讬讜 诪砖注讛 砖谞讚专, 讜讘讻诇诇诐 谞诪谞讬诐 讙诐 讬诪讬诐 砖谞讛讙 讘讛诐 讛讬转专. 讗诐 谞砖讗诇 诇讞讻诐 讜讛转讬专讜 讜讘讟诇 讛谞讚专 诪注讬拽专讜, 讛专讬 讗诐 讛讬转讛 诇讜 讻讘专 讘讛诪讛 诪讜驻专砖转 诇爪讜专讱 拽专讘谞讜转 讗讜转讛 谞讝讬专讜转 砖讛转讘讟诇讛 鈥� 转爪讗 讜转专注讛 讘注讚专 讻讞讜诇讬谉 讙诪讜专讬诐.


 注诇 讘住讬住 讛诇讻讛 讝讜 讗诪专讜 讘讬转 讛诇诇 诇讘讬转 砖诪讗讬 讻讛诪砖讱 诇诪讞诇讜拽转诐 讘诪砖谞讛 讛拽讜讚诪转: 讗讬 (讗讬谉) 讗转诐 诪讜讚讬诐 讘讝讛 砖讛讜讗 讛拽讚砖 讟注讜转 砖讘砖诇 讻讱 转爪讗 讜转专注讛 讘注讚专?! 讛专讬 砖讗祝 讗转诐 诪住讻讬诪讬诐 砖讛拽讚砖 讟注讜转 讗讬谞讜 讞诇! 讗诪专 (讗诪专讜) 诇讛谉 讘讬转 砖诪讗讬: 讗讬 [讜讻讬 讗讬谉] 讗转诐 诪讜讚讬诐 讘诪讬 砖讛讬讛 诪驻专讬砖 诪注砖专 讘讛诪讛 诪注讚专讜 砖诪注讘讬专 讗转 讛讘讛诪讜转 诇驻谞讬讜 讗讞转 讗讞转, 讜讻诇 讘讛诪讛 注砖讬专讬转 砖谞诪谞讬转 讻砖讬讜爪讗转 诪谉 讛讚讬专 诪转拽讚砖转 讘拽讚讜砖转 诪注砖专, 砖讗诐 讟注讛 讜拽专讗 诇转砖讬注讬 "注砖讬专讬", 讜诇注砖讬专讬 "转砖讬注讬" 讜诇讗讞讚 注砖专 "注砖讬专讬" 砖讛讜讗, 讻诇 讗讞讚 诪讛诐, 诪拽讜讚砖? 讛专讬 砖讞诇 讛拽讚砖 讙诐 讘讟注讜转!


讗诪专讜 诇讛诐 讘讬转 讛诇诇: 诇讗 讛砖讘讟 (讛砖讜讟) 拽讬讚砖讜, 讻诇讜诪专, 诇讗 讻诪讜 砖讗转诐 住讘讜专讬诐 砖讘注诇 讞讬讬诐 讝讛 诪拽讜讚砖 诪砖讜诐 砖谞讙注 讘讜 讛砖讘讟, 讜诪砖讜诐 砖讗诪专 砖讛讜讗 "注砖讬专讬". 讻讬 诇讗 讻诇 讟注讜转 诪拽讚砖转 讗转 讛诪注砖专, 讜专讗讬讛 诇讚讘专: 讜诪讛 讗讬诇讜 讟注讛 讜讛谞讬讞 讗转 讛砖讘讟 注诇 砖诪讬谞讬 讜注诇 砖谞讬诐 注砖专 讜拽专讗 诇讛诐 "注砖讬专讬" 讘讟注讜转, 砖诪讗 注砖讛 讻诇讜诐? 讗诇讗 住讬讘讛 讗讞专转 诇讚讘专, 讗讜转讜 讻转讜讘 砖拽讬讚砖 讗转 讛注砖讬专讬 鈥�/b> 讛讜讗 砖拽讬讚砖 讙诐 讗转 讛转砖讬注讬.

